<classify> NAIBU Waziri wa Viwanda na Biashara, Stella Manyanya amehimiza uwekezaji wenye tija kwa wazawa. Aliwataka wawekezaji kutoka Kituo cha Biashara cha Slovakia, Afrika na Uarabuni SAAOK kufanya uwekezaji wenye manufaa kwa wazalishaji wa bidhaa za viwanda nchini.Akizungumza na watendaji wa kituo hicho juzi jijini Dar es Salaam katika kikao kilicholenga kuelezea fursa za uwekezaji zinazopatika hapa nchini, Manyanya alisema Tanzania inahitaji wawekezaji kwenye sekta ya mifugo ili kuboresha bidhaa za ngozi.Tanzania ina ngombe milioni 50. Ni idadi kubwa lakini ufugaji wake sio wa kuzingatia ubora wa malighafi zinazohitajika kuzalisha bidhaa za ngozi zenye kiwango cha kimataifa. Kwa hiyo uwekezaji kwenye sekta ya mifugo utahakikisha upatikanaji wa malighafi zenye ubora wa kimataifa kwa ajili ya viwanda vya bidhaa za ngozi, alisema Waziri Manyanya.Aliwataka pia kuwekeza kwenye viwanda vya kutengeneza mashine zikazowasaidia wakulima kuongeza uzalishaji na kusaidia uchakataji malighafi ili kuziongezea thamani. Mtendaji Mkuu wa SAAOK, Zine Laroussi alisema kituo hicho kinafanya miradi mbalimbali kwenye nchi zinazoendelea ikiwa ni pamoja na uzalishaji nishati, maji, chakula, elimu,usafirishaji na kutoa misaada ya kibinadamu ili kuboresha hali za maisha ya watu.Laroussi alisema mataifa ya Afrika ikiwemo Algeria wamekuwa wakishirikiana na jamii kubaini changamoto na kuziwezesha kifedha na kitaalam kukabiliana na changamoto hizo.  <topic>: KITAIFA 